
    545400 SIGHIŞOARA
Str. Muzeului nr.7, Tel./Fax 0265 – 771278
H O T Ă R Â R E A NR. 69 
                                                              din 25 martie 2021
pentru încetarea valabilității Hotărârii Consiliului Local Sighișoara nr. 44/30.08.2012 privind

atribuirea unui teren în vederea construirii unei Case Parohiale

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 6.722/09.03.2021 şi la Consiliul Local Sighișoara cu nr. 8057/18.03.2021, de referatul de aprobare, înregistrat cu nr. 6.724/09.03.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere Hotărârea Consiliului Local Sighișoara nr. 44/30.08.2012, prin care a fost aprobată atribuirea în folosinţă gratuită a terenului situat în Municipiul Sighişoara, str. A. Şaguna, nr. 8, în suprafaţă de 1.061,10 mp., înscris în C.F. nr. 5387, nr. top 3165 şi în C.F. nr. 5387, nr. top 3164/1, 3166/1/1/2/1, 3166/2/1/2/1, 3163/3/1, Parohiei Ortodoxe Sighişoara I, în vederea edificării unei Case Parohiale, cu obligația ca Parohia Ortodoxă Sighişoara I, să întreprindă demersurile necesare în vederea efectuării documentaţiei topografice de alipire, rectificare, atribuire număr cadastral și obținerea Cărţii Funciare, pentru terenul atribuit;

Având în vedere Hotărârea Consiliului Local Sighișoara nr. 31/28.02.2013, prin care a fost însușită documentaţia cadastrală pentru modificarea suprafeţei terenului situat în Municipiul Sighişoara, str. Andrei Şaguna nr. 8, înscris în C.F. nr. 5387, sub nr. top. 3164/1, 3166/1/1/2/4, 3166/2/1/2/1, 3163/3/1, 3165 și prin care s-a aprobat actualizarea suprafeţei imobilului teren, de la suprafaţa de 1.061 mp. la suprafaţa reală de 946 mp., rezultată în urma măsurătorilor;

Având în vedere înscrisurile din Cartea Funciară nr. 54961 Sighișoara (nr. C.F. vechi: 5387, nr. topografic vechi imobil: 3165, 3164/1, 3166/1/1/2/4, 3166/2/1/2/1, 3163/3/1);

Având în vedere adresa cu nr. 4/22.02.2021, înregistrată la Municipiul Sighișoara cu nr. 5.545/25.02.2021, prin care domnul Bleahu Petru, în calitate de preot paroh în cadrul Parohiei Ortodoxe nr. I Sighișoara, solicită acordarea unui alt teren pretabil construirii casei parohiale, ca urmare a celor prevăzute în Certificatul de urbanism nr. 1 din 30.03.2016 emis de Municipiul Sighișoara;

Având în vedere Certificatul de urbanism nr. 1 din 30.03.2016 emis de Municipiul Sighișoara;

Având în vedere prevederile art. 874 alin. (1) din Legea nr. 287/2009 privind Codul civil, republicat, cu modificările și completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 489/2006 privind libertatea religioasă şi regimul general al cultelor, republicată, cu modificările și completările ulterioare;
Având în vedere Raportul de specialitate al Direcției Administrarea Patrimoniului, înregistrat cu nr. 6.723/09.03.2021, prin care se propune încetarea valabilității Hotărârii Consiliului Local Sighișoara nr. 44/30.08.2012 privind atribuirea unui teren în vederea construirii unei Case Parohiale;
               Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                                            H O T Ă R Ă Ş T E:
Art. 1. Începând cu data adoptării prezentei, Hotărârea Consiliului Local Sighișoara nr. 44/30.08.2012 privind atribuirea unui teren în vederea construirii unei Case Parohiale, își încetează valabilitatea.

Art. 2. Prevederile art. 1 din prezenta hotărâre nu afectează alte acte administrative emise/adoptate cu privire la însușirea documentației cadastrale incidente în speță și prevăzută la art. 2 din Hotărârea Consiliului Local Sighișoara nr. 44/30.08.2012.

Art. 3. (1) Urmare a celor prevăzute la art. 1 din prezenta hotărâre, se aprobă radierea dreptului de folosință gratuită a Parohiei Ortodoxe Sighișoara I asupra terenului înscris în C.F. nr. 54961 (nr. C.F. vechi: 5387, nr. topografic vechi imobil: 3165, 3164/1, 3166/1/1/2/4, 3166/2/1/2/1, 3163/3/1), din Cartea Funciară.

(2) Prezenta hotărâre, în sensul celor de mai sus, se va depune la Biroul de Cadastru și Publicitate Imobiliară Sighișoara în vederea radierii dreptului de folosința gratuită asupra terenului din cartea funciară nr. 54961 Sighișoara.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Compartimentul Urbanism, Disciplina în Construcții, Patrimoniul UNESCO – Direcția Generală Arhitect Șef, Biroul Public Cadastru și Agricultură – Direcția Administrarea Patrimoniului, Compartimentul Domeniu Public – Direcția Administrarea Patrimoniului, Biroul Buget, Contabilitate, Salarizare – Direcția Economică și Biroul Impozite și Taxe – Direcția Economică din cadrul Municipiului Sighişoara.

Art. 5. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

    Burghelea Bogdan - Ioan          
                                                 Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcția Generală Arhitect Șef;

  2 ex. Direcția Administrarea Patrimoniului;

  1 ex. Compartimentul Domeniu Public;

  1 ex. Compartimentul Urbanism, Disciplina în Construcții, Patrimoniul UNESCO;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  2 ex. Biroul Public Cadastru și Agricultură.
15 ex. 

B.A. 
